**Radiolääkehoito, Fosfori-32**

**Hoitopaikka**

Sisäänkäynti on sairaalan pääovesta F1. Kuvantaminen sijaitsee pääaulasta eteenpäin ja vasemmalla**. Ilmoittaudu** **kuvantamisen tiloissa** olevalla ilmoittautumisautomaatilla Kela-kortilla tai muulla virallisella henkilöllisyystodistuksella. Siirry odottamaan odotusaulaan 8.

Korut ja arvoesineet pyydämme jättämään kotiin.

**Yleistä**

Sinulle on varattu radiofosforihoito. Polysytemia vera -taudissa luuydin tuottaa tavallista enemmän verisoluja. Luuydintäsi hoidetaan radioaktiivisella fosforilla, joka lamaa luuydintä ja vähentää verisolujen tuotantoa.

**Hoitoon valmistautuminen**

Varaa hoitoon aikaa noin yksi tunti. Hoitopäivänä voit syödä, juoda ja ottaa lääkkeesi tavalliseen tapaan.

**Naisille**

Fertiili-ikäisen naisen radiofosforihoito annetaan yleensä 10 päivän kuluessa kuukautisten alkamisesta. Kuukautisten ajankohdasta ei tarvitse välittää, mikäli sinulla on käytössä luotettava ehkäisymenetelmä (e -pillerit, -kapseli, -rengas, -laastari, -kierukka tai sterilisaatio). Kondomia emme pidä luotettavana ehkäisymenetelmänä. Raskaana olevalle radiofosforihoitoa ei anneta. Raskaustesti antaa luotettavan tuloksen vasta, jos kuukautiset ovat myöhässä.

Raskaaksi ei saa tulla 3 kuukauden sisällä radiofosforihoidosta.

Radiolääkettä erittyy äidinmaitoon. Imetys pitää lopettaa hoidon jälkeen**.**

**Miehille**

Lasta ei saa siittää 3 kuukauteen radiofosforihoidon jälkeen.

**Hoidon suorittaminen**

Kyynärtaipeesi suoneen laitetaan kanyyli ja keittosuolatiputus, jonka kautta radiolääke ruiskutetaan verenkiertoon.

**Tutkimuksen jälkeen huomioitavaa**

Radiofosforihoito ei vaikuta vointiisi haitallisesti. Radiolääkettä erittyy virtsaan muutaman päivän ajan. Varo virtsan roiskumista. Myös miesten tulisi virtsata istuallaan. Kuivaa virtsaputken suu huolellisesti paperilla. Huuhdo WC-pönttö välittömästi ja pese kätesi hyvin. Jos vuode- tai muille vaatteille menee virtsaa ensimmäisen vuorokauden aikana, käsittele vaatteita suojakäsineillä ja pese ne erillään muusta pyykistä.

Hoidon vaikutus on suurimmallaan noin 2–3 kuukauden kuluttua hoidosta. Vaikutus kestää ½–2 vuotta.

Radiolääke voi aiheuttaa hälytyksen rajaviranomaisten valvontajärjestelmässä. Pyydä isotoopin hoitajalta todistus saamastasi radiolääkkeestä, jos suunnittelet ulkomaanmatkaa kolmen kuukauden kuluessa hoidosta.

Muiden ihmisten kanssa voit olla normaalisti.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon.

Tutkimukseen valmistautumiseen liittyvissä asioissa olkaa yhteydessä suoraan isotooppiyksikköön. Olemme tavoitettavissa arkipäivisin klo 7.30–14:30. Puhelinnumero 044 797 4857.